ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA EDILITARĂ
TIMIȘOARA 2021 CAPITALĂ EUROPEANĂ A CULTURII
NR.		

Bd. C.D. Loga nr. 1, 300030   Timişoara,  tel: +40 256  408 300,  fax:+40 256 490 635 e-mail: primariatm@primariatm.ro  internet: www.primariatm.ro	

RAPORT DE SPECIALITATE
privind aprobarea cuantumului cotizaţiei de membru pe anul 2018 și plata acesteia către Asociaţia de Dezvoltare Intercomunitară Polul de Creştere Timişoara (ADI PCT)

Având în vedere Expunerea de motive nr. SC2018- _____________________ a a consilierilor locali Orza Adrian, Mariş Daniela – Mirela, membrii ai AGA PCT şi Proiectul de hotărâre privind aprobarea cuantumului cotizaţiei de membru pe anul 2018 și plata acesteia către Asociaţia de Dezvoltare Intercomunitară Polul de Creştere Timişoara (ADI PCT). Facem următoarele precizări:
Conform art.11 alin.1 din Legea administraţiei publice locale nr.215/2001, modificată şi completată, două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să  coopereze şi  să se asocieze, în  condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică .
Alineatul 2 al aceluiaşi articol stipulează că, asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice.
Potrivit art. 12 din actul normativ mai sus menţionat, asociaţiile de dezvoltare intercomunitară se finanţează prin contribuţii din bugetele locale ale unităţilor administrativ teritoriale  membre, în condiţiile legii.
În anul 2009 Consiliul Local al Municipiului Timişoara s-a asociat cu Consiliul Judeţean Timiş şi cu consiliile locale ale municipiilor şi oraşelor judeţului Timiş în vederea promovării proiectului „Planului Integrat de Dezvoltare al Polului de Creştere Timişoara”, (Hotărârea nr. 5 din 27.01.2009)
De asemenea, prin art. 3 din Hotărârea nr. 5 din 27.01.2009 Consiliul Local al Municipiului Timişoara a aprobat Statutul-cadru şi  Actul  constitutiv-cadru al  Asociaţiei de  Dezvoltare Intercomunitară Polul de Creştere Timişoara, din care face parte şi Municipiul Timişoara.
Prin Hotărârea nr. 36 din 25.01.2017, Consiliul Local al Municipiului Timişoara a aprobat Actul Adițional 3 la Actul constitutiv și Statutul Asociaţiei de Dezvoltare Intercomunitară Polul de Creştere Timişoara din care face parte şi Municipiul Timişoara.
Conform prevederilor din articolul 3 din Actul Adițional 3, articolul 11 (2) din statut are următoarea prevedere: ,,Cotizaţia de membru reprezintă obligaţia financiară anuală ce rezultă din apartenenţa unităţii administrativ teritoriale la Asociaţie şi se va stabili prin hotărâri ale Adunării Generale ale Asociaţilor”, iar conform art.4 din Actul Adițional 3, articolul 11 (3) din statut devine: ”Adunarea Generală a Asociaţiei poate decide, pe parcursul unui an calendaristic, modificarea nivelului cotizaţiilor. Modificările cotizaţiilor anuale vor fi operaţionale pentru membrii Asociaţiei de Dezvoltare Intercomunitară ,,Polul de Creştere Timişoara” fără a mai fi necesare modificări ulterioare ale Statutului.”
Conform prevederilor art. 11 lit. b) din Statutul Asociaţiei de Dezvoltare Intercomunitară a Polul de Creștere Timișoara, asociaţii au obligaţia să plătească cotizaţia anuală, plata urmând să se facă până la 01 aprilie a anului în curs.
În calitate de membru al Asociaţiei de Dezvoltare Intercomunitară Polul de Creștere Timișoara, Municipiul Timişoara are obligaţia achitării cotizaţiei anuale, în conformitate cu prevederile Statutului mai sus enunţate.
Pentru anul 2017, cotizaţia anuală   a fost   la nivelul sumei de 0,5 lei/locuitor/an pentru fiecare membru, potrivit   Hotărârii Adunării Generale a Asociaţiei de Dezvoltare Intercomunitară Polul de Creştere Timişoara nr. 6 /13.03.2014.
Pentru anul 2018, Adunarea Generală a Asociaţiei de Dezvoltare Intercomunitară Polul de Creştere Timişoara a stabilit prin  Hotărârea nr. 20 din data de 11.10.2017 majorarea cuantumului cotizaţiei la valoarea de 1 leu pe locuitor, nivelul populaţiei fiind considerat cel stabilit prin datele furnizate de Institutul Naţional de Statistică Timiş. Potrivit adresei nr.292/18.01.2018 la data de 1 iulie 2018 populaţia Municipiului Timişoara este de 331.004 locuitori.
Având în vedere solicitarea ADI PCT şi cele expuse mai sus, se propune aprobarea cotizaţiei anuale la Asociația de Dezvoltare Intercomunitară Polul de Creştere  Timișoara, aferente anului 2018, în valoare de 1 leu pe locuitor/an, respectiv în cuantum de 331.004 lei conform datelor furnizate de Institutl Naţional de Statistică Timiş şi alocarea sumei de 331.004 lei din bugetul local al Municipiului Timişoara pe anul 2018, Capitolul 51.02.Autorităţi executive.
Având în vedere prevederile legale expuse în prezentul raport, apreciem că proiectul de hotărâre privind aprobarea plăţii cotizaţiei de membru pe anul 2018 către Asociaţia de Dezvoltare Intercomunitară Polul de Creştere Timişoara (ADI PCT) îndeplineşte condiţiile pentru a fi supus dezbaterii şi aprobării plenului consiliului local.

	                           
DIRECTOR,		ŞEF SERVICIU T.,	
CULIŢĂ   CHIŞ		ADRIAN COLOJOARĂ	
			
ŞEF BIROU T.S.C.,		ŞEF BIROU G.M.P.E.,	
CRISTINA GAVRA		NASTASIA POP